Rávøra, sum smakkar av árstíðunum og Føroyum. KOKS-snið er matgerðarsnild hjá Poul Andrias Ziska. Hann stjórnar KOKS og dugir brøgdini at fáa smakk og anga úr føroyska landslagnum at sameinast í matinum. Smakkurin er føroyskur. Burturav føroyskur. Ungu føroysku slóðararnir á KOKS brúka føroyskt tilfar, sum bæði er grovkað og fínkað, fornt og nútíðarligt og ansa væl eftir, at tøka og nýtsla eru burðardygg. Í staðin fyri at leita sær eftir nýggjum tilfari verður miðvíst farið eftir tí gamla–at turka, ræsa, salta og roykja. Á KOKS lagar køkurin seg eftir tí, ið árstíðin býður okkum, og ger aldagamla matmentan leskiliga lokkandi eftir øllum nútíðarkynstrum. Eyðkenni KOKS er tað einfalda, reina, feska og tað siðbundna. RÁVØRA OG MATGERÐ KOKS nýtir fyrst og fremst føroyskar rávørur, annars norðurlendskt tilfar. Tað er rávøra úr rákharða sjónum, av ódálkaða og streymsveipta havbotninum, úr brimreinskaðum taraskógi og úr brøttu vallaðu fjøllunum. Haðan fáa vit okkara tilfeingi.